ดีเดย์! ตั้งด่าน 7 จุดรอบกทม.-รอยต่อ สกรีนเข้มสกัด “โควิด-19”
ดีเดย์! ตั้งด่าน 7 จุดรอบกทม.-รอยต่อ สกรีนเข้มสกัด “โควิด-19” 
ดีเดย์! ตั้งด่าน 7 จุดรอบกทม.-รอยต่อ สกรีนเข้มสกัด “โควิด-19”
26 มี.ค. 2563

ผู้สื่อข่าวรายงานว่า สืบเนื่องจากกรณีที่ พล.อ.ประยุทธ์ จันทร์โอชา นายกรัฐมนตรี โดยความเห็นชอบของคณะรัฐมนตรี ได้ออกประกาศสถานการณ์ฉุกเฉิน ในเขตท้องที่ทั่วราชอาณาจักร ตั้งแต่วันที่ 26 มี.ค.-30 เม.ย.63 พร้อมออกข้อกำหนด (ฉบับที่ 1) โดยให้สำนักงานตำรวจแห่งชาติจัดเวรยามหรือตั้งจุดตรวจตามถนน เส้นทางคมนาคม เพื่อป้องกันอุบัติเหตุ การก่ออาชญากรรม ลดความเสี่ยงต่อการแพร่เชื้อไวรัสโควิด-19
ล่าสุด เจ้าหน้าที่ตำรวจ ทหาร ฝ่ายปกครอง กทม. สาธารณสุข และหน่วยงานที่เกี่ยวข้อง ได้ร่วมกันตั้งด่านตรวจ คัดกรองโควิด-19 ตั้งแต่เวลา 08.00 น.วันนี้ (26 มี.ค.63) โดยเบื้องต้นได้กำหนด จำนวน 7 จุด ในพื้นที่รอยต่อระหว่างกองบัญชาการตำรวจนครบาล และตำรวจภูธรจังหวัด รอบพื้นที่กรุงเทพมหานคร ดังนี้
1.ถนนแจ้งวัฒนะ บริเวณสะพานข้ามแยกคลองประปา
2.ถนนสุวินทวงศ์ ฝั่งขาเข้า กทม. บริเวณใต้ทางด่วนมหานคร
3.ถนนคู่ขนานกาญจนาภิเษก ซอย 39
4.หน้าปั๊มเอสโซ่ ถนนสุขุมวิท บริเวณ BTS แบริ่ง
5.ถนนราชพฤกษ์ บริเวณหน้าศูนย์โตโยต้า พื้นที่ตลิ่งชัน
6.ถนนสุขสวัสดิ์ ฝั่งขาเข้า ใต้สะพานภูมิพล
7.หน้าปั๊ม ปตท. ถนนพระราม 2 ซอยพระราม 2 ซอย 92
ทั้งนี้ จะมีการตรวจบัตรประชาชน ตรวจการใส่หน้ากากอนามัย ตรวจวัดอุณหภูมิ สอบถามประวัติการเดินทางประชาชนทุกคน กรณีสงสัยติดโควิด-19 จะกักตัวทันที
